На основу члана 37 Статута Града Ниша ("Службени лист Града Ниша", број 88/08, 143/16 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2021. године донела је

**Р Е Ш Е Њ Е**

 I **УСВАЈА СЕ**  Извештај о раду и пословању Историјског архива Ниш за 2020.годину, број 01/177-21 од 09.03.2021.године, који је Одлуком број 01/177-1-21 од 09.03.2021.године, усвојио Управни одбор Установе.

II Решење доставити Историјском архиву Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

 **Председник**

 **Бобан Џунић**

***О б р а з л о ж е њ е***

Статутом Града Ниша прописано је да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Историјског архива Ниш, на својој седници одржаној 09.03.2021.године донео је Одлукy број 01/177-1-21, којом усваја Извештај о раду и пословању Историјског архива Ниш за 2020.годину и доставио га Градскoj управи за друштвене делатности на даље поступање.

На почетку 2020.године, Историјски архив Ниш поклонио је суграђанима сталну изложбу на фасади зграде. На 18 паноа приказан је део културног блага које се чува у овој установи културе. Од свог оснивања, 24. априла 1948. године, задатак Историјског архива Ниш је да прикупља, сређује и чува писана документа са подручја које му је дато у надлежност – града Ниша и још 7 општина од којих су неке изван Нишавског управног округа.

 У протеклој години Историјски архив је први пут био домаћин Међународном архивистичком саветовању МАС, који је окупио стотину учесника из земље и окружења. Припремљена је изложба „Стари Ниш“ у сарадњи са Народним музејом Ниша. Библиотечки фонд је приновљен, путем набавке и поклона, са преко 500 публикација из области историје или архивистике.

 Крајем године завршена је ревизија *Водича кроз архивске фондове и збирке Историјског архива Ниш,* који је писан по Упутству за израду водича за архиве Републике Србије. Дугогодишњи посао је крунисан штампаним издањем *Водича кроз архивске фондове и збирке Историјског архива Ниш*.

 Историјски архив је преузео фотографије из фотоархиве Народних новина, које ће бити вредно сведочанство прошлих времена.

 Током прошле године Историјски архив Ниш је подржао акцију „Милион књига за Србију“ са насловима из својих сувишака, а крајем године, током новогодишњих празника, даривао децу „Сигурне куће“ у Нишу.

 Одговорено је на захтеве грађана и издато је 2.280 разних копија, државним и друштвеним органима и организацијама за заштиту јавног интереса, али и грађанима за остваривање њихових грађанских права.

Историјски архив је конкурисао са четири пројекта на конкурсу Министарства културе и информисања Републике Србије. Реализован је пројекат „Опремање депоа, набавка архивских кутија и техничка заштита архивске грађе“.

Имајући у виду да је Извештај о раду и пословању Историјског архива Ниш за 2020. годину, сачињен у складу са законом и прописима Града, као и циљевима садржаним у оснивачком акту Установе, Градскoa управa за друштвене делатности предлаже доношење Решења као у диспозитиву.

 ВРШИЛАЦ ДУЖНОСТИ НАЧЕЛНИКА

 ГРАДСКЕ УПРАВЕ ЗА ДРУШТВЕНЕ

 ДЕЛАТНОСТИ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Катарина Митровски